
 Ügyrendi Bizottság  feladata, átruházott hatásköre 

E bizottság ellátja az alábbi feladatokat: 

1. Kivizsgálja az önkormányzati képviselők összeférhetetlenségének megállapítására irányuló kezdeményezést a helyi önkormányzati képviselők jogállásának egyes kérdéseiről szóló 2000. évi XCVI. törvény 9. § alapján. 

2. Nyilvántartja és ellenőrzi a helyi önkormányzati képviselők jogállásáról szóló 2000. évi XCVI. törvény 10/A. § alapján a polgármesteri és képviselői vagyonnyilatkozatokat.

2.1.
A vagyonnyilatkozatok ellenőrzéséről lefolytatott eljárás  során a bizottság felhívja az érintettet a vagyonnyilatkozatban feltüntetett adatokra vonatkozó azonosító adatok írásbeli közlésére.

2.2
Az ellenőrzési eljárás során a bizottság által kezelt azonosító adatokat az eljárás végeztével 8 napon belül meg kell semmisíteni.

2.3
A bizottság a képviselői vagyonnyilatkozattal kapcsolatos azonosító adatok, valamint képviselő hozzátartozójának vagyonnyilatkozata vizsgálatát zárt ülésen végzi – figyelemmel az 2011. évi  CLXXXIX. törvény.

A Bizottság a vagyonnyilatkozattal kapcsolatos eljárás során a jelen rendeletben nem szabályozott kérdésekben az országgyűlési képviselők jogállásáról szóló 2000. évi XCVI. törvény  alapján jár el.

3. A polgármester bérére, jutalmazására a bizottság elnöke tesz javaslatot.

A polgármester átruházott hatásköre

1. A polgármester ellátja a különböző központi jogszabályokban (törvényekben, kormány- és ágazati rendeletekben) számára előírt, hatáskörébe utalt feladatokat.

2. A polgármester ellátja a képviselő-testület által átruházott  feladatokat, amelyek:

2.1. jövedelmi viszonytól függő önkormányzati segély megállapítása,  
2.2. jövedelmi viszonytól függő méltányos 15. §. (2) bek. c) pont szerinti önkormányzati segély,
2.3. jövedelmi viszonytól független  önkormányzati segély megállapítása,  
2.4. méltányossági közgyógyellátásra való jogosultság megállapítása.

A képviselői és hozzátartozói vagyonnyilatkozat kezelésének, nyilvántartásának

és ellenőrzésének szabályairól 

I.

Általános rendelkezés

1.  A helyi önkormányzati képviselők jogállásának egyes kérdéseiről szóló módosított 2000. évi XCVI tv. (továbbiakban: Ökjtv.) 10/A. § (1) bekezdése értelmében a képviselő-testület tagja, a megbízólevelének átvételétől, majd ezt követően minden év január 1-jétől számított 30 napon belül az Ökjtv. melléklete szerinti vagyonnyilatkozatot köteles tenni.

2.  A képviselő saját vagyonnyilatkozatához köteles csatolni a vele közös háztartásban élő házas- vagy élettársának valamint gyermekének az Ökjtv. melléklete szerinti vagyonnyilatkozatát is (továbbiakban: vagyonnyilatkozatok).

3.  A vagyonnyilatkozat tételeinek elmulasztása esetén – annak benyújtásáig – a képviselői jogait nem gyakorolhatja, a helyi önkormányzatokról szóló 1990. évi LXV. törvény 20 §-ában meghatározott juttatásokban nem részesülhet.

II.

A vagyonnyilatkozat benyújtásával kapcsolatos szabályok

A kitöltéskori állapotnak megfelelő adatok alapján kitöltött képviselői és hozzátartozói vagyonnyilatkozat egy példányát az vagyonnyilatkozat-ellenőrző és összeférhetetlenséget ellenőrző bizottsághoz (továbbiakban: bizottság) kell benyújtani az I/1 pont szerinti határidőben, (egy példány nyilatkozónál marad).

A Bizottság ellátja a vagyonnyilatkozatok ellenőrzésével kapcsolatos feladatokat. A képviselői vagyonnyilatkozatot nyitott borítékban, a hozzátartozói vagyonnyilatkozatot lezárt – a Bizottság által az átvételkor lepecsételt és a Bizottság elnöke által aláírt – borítékban kell leadni, illetve átvenni. A Bizottság elnöke az átvételről igazolást ad ki. 

Az átvételi igazolást az 1. függelék tartalmazza.

Az átvett vagyonnyilatkozatokat a Polgármesteri Hivatalban lemezszekrényében kell elhelyezni. 
III.

A vagyonnyilatkozatok kezelésének szabályai

1.  A vagyonnyilatkozatokat az egyéb iratoktól elkülönítetten kell kezelni, azokat a jegyző által kijelölt biztonsági zárral ellátott helyiségben, lemezszekrényben kell tárolni.

2.  A vagyonnyilatkozatokról és az ellenőrzési eljárásról a 2.-3. függelék szerinti nyilvántartást kell vezetni.

3.  A vagyonnyilatkozattal kapcsolatos technikai tevékenységet a jegyző végzi. A vagyonnyilatkozattal kapcsolatos iratokat iktatni kell. Az iktatást külön főszámra és a szükséges számú alszámra kell elvégezni.

4.  A vagyonnyilatkozatok nyilvánossága:

a.)  a képviselői vagyonnyilatkozat nyilvános, abba bárki betekinthet – kivéve az ellenőrzéshez szolgáltatott azonosító adatokat.

b.)  a hozzátartozói vagyonnyilatkozat nem nyilvános, abba csak a bizottság tagjai tekinthetnek be ellenőrzés céljából.

5.  A képviselői vagyonnyilatkozatokba való betekintést a Képviselő-testület a következők szerint biztosítja: képviselői vagyonnyilatkozatba való betekintés feltétele, hogy írásban azt a Bizottság elnökétől kell kérni a betekintés időpontjának naptári nap szerinti megjelölésével úgy, hogy az legalább ezen időpont előtt 5 nappal az Bizottság elnökéhez megérkezzen. 

6.  A Bizottság felel azért, hogy a vagyonnyilatkozatokat az adatvédelmi szabályoknak megfelelően őrizzék, kezeljék és hogy az azokban foglaltakat – a nyilvános vagyonnyilatkozatok kivételével – más se ismerhesse meg.

7.  Ha a vagyonnyilatkozat tételére kötelezett képviselő a Bizottságnak írásban bejelenti, hogy a közös háztartásban élő házas- vagy élettársa és gyermeke esetén a közös háztartásban élés megszűnt, a bizottság az általa kezelt hozzátartozói vagyonnyilatkozatokat haladéktalanul visszaadja a testületi tagnak, melyről igazolást kell kiállítani.

8.  A képviselő megbízatásának megszűnésekor a Bizottság a vagyonnyilatkozat tételére kötelezett képviselő részére a saját és a hozzátartozói vagyonnyilatkozatokat visszaadja, melyről igazolást kell kiállítani.

IV.

A vagyonnyilatkozat ellenőrzésével és az eljárással

kapcsolatos szabályok

1.  A vagyonnyilatkozattal kapcsolatos eljárás célja: a vagyonnyilatkozatban foglaltak valóságtartalmának ellenőrzése. A vagyonnyilatkozattal kapcsolatos eljárást a bizottságnál bárki kezdeményezheti. A bizottság eljárására a képviselő-testület zárt ülésére vonatkozó szabályait kell alkalmazni. Az eljárás kezdeményezéséről a bizottság elnöke haladéktalanul tájékoztatja az érintett képviselőt, aki haladéktalanul bejelenti az azonosító adatokat.

2.  Az ellenőrzési eljárás lefolytatásának a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a bizottság elnöke felhívja a kezdeményezőt a hiány pótlására. Ha a kezdeményező 8 napon belül nem tesz eleget a felhívásnak, vagy ha a kezdeményezés nyilvánvalóan alaptalan, a bizottság az eljárás lefolytatása nélkül elutasítja a kezdeményezést.

3.  Az ellenőrzési eljárás megismétlésének ugyanazon vagyonnyilatkozat esetén csak akkor van helye, ha az erre irányuló kezdeményezés új tényállást (adatot) tartalmaz. Az ellenőrzési eljárásra irányuló új tényállítás nélküli ismételt kezdeményezést a bizottság annak érdemi vizsgálata nélkül elutasítja.

4.  A vagyonnyilatkozattal kapcsolatos ellenőrzési eljárás során a képviselői és hozzátartozói vagyonnyilatkozatba történő betekintést a 4. függelék szerint vezetett „Betekintési nyilvántartás”-ban dokumentálni kell.

5.  A bizottság ellenőrzési eljárásának eredményéről a képviselő-testület a soron következő ülésén tájékoztatja.

V.

Felelősségi szabályok

1.  A vagyonnyilatkozatokkal kapcsolatos adatok védelméért, az adatkezelés jogszerűségéért a Bizottság felelős.

2.  A képviselő felelős azért, hogy az általa bejelentett adatok hitelesek, pontosak, teljes körűek és aktuálisak legyenek.

3.  A vagyonnyilatkozatok technikai kezelése szabályainak megtartásáért a jegyző felelős.

Igazolás

a vagyonnyilatkozat átvételéről

Alulírott ________________________ mint a vagyonnyilatkozat tételére kötelezett helyi önkormányzati képviselő, a mai napon az alábbi vagyonnyilatkozatokat adom át:

________________ helyi önkormányzati képviselő

________________ házastárs/élettárs

________________ gyermek

________________ gyermek

________________ gyermek

________________ gyermek

_____________, 201 ______________hó_____nap










___________________________

átadó


















átvevő

3. melléklet 2. függeléke a

3/2014. (VII.  30. )  önkormányzati rendelethez

NYILVÁNTARTÁS

a vagyonnyilatkozatokról

	Sorszám
	Nyilatkozattételre kötelezett neve
	Hozzátartozó vagyonnyilatkozatok száma
	Átvétel időpontja

	
	
	házastárs/                 gyermek

Élettárs

NYILVÁNTARTÁS

a vagyonnyilatkozatok ellenőrzési eljárásáról

1.  A vagyonnyilatkozattal kapcsolatos eljárást kezdeményező neve, címe:

2.  Az eljárás kezdeményezésének időpontja:

3.  Az eljárásban érintett képviselő:

4.  A vagyonnyilatkozat kifogásolt része:

5.  A 4. pont megjelölésének hiányában a hiánypótlásra felhívás időpontja:

6.  Az érintett tájékoztatásának időpontja a bejelentésről:

7.  Az azonosító adatok átadásának időpontja a bizottság részére:

8.  A bizottság ülésének időpontja:

9.  Az eljárás eredménye:

a)  A bejelentés elutasítva, mert

· nyilvánvalóan alaptalan,

· a bejelentő a hiánypótlásnak nem tett eleget,

· az ismételt kezdeményezés új tényállást nem tartalmaz.

b)  A bejelentés alapján a bizottság az alábbiakat állapította meg:

10.  Az azonosító adatok törlésének időpontja:

11.  A képviselő-testület tájékoztatásának időpontja az eljárás eredményéről:

NYILVÁNTARTÁS

a vagyonnyilatkozatokba történő betekintésről

	Betekintő személy neve
	Aláírása
	Betekintés időpontja
	Megjegyzés

 Somlóvecse Község Önkormányzat Képviselő-testületének Társulásai

1.  Nagyalásonyi Konyha Intézményfenntartó és Feladatellátó Társulás, melynek feladata a közétkeztetési közfeladat ellátása, a gyermekétkeztetés biztosítása.

2. Somló-környéki Többcélú Kistérségi Társulás, melynek feladata a családsegítés, a gyermekjóléti szolgáltatás, a házi segítségnyújtás, és belső ellenőrzés ellátása.

3. Észak-Balatoni Térség Regionális Települési Szilárdhulladék-kezelési Önkormányzati Társulás  melynek feladata szilárd-hulladék kezelési rendszer létrehozása és működtetése.

4. Devecseri Központi Háziorvosi Ügyeletet Fenntartó Társulás melynek feladata az egészségügyi alapellátáson belül a központi orvosi ügyelet szervezése és fenntartása.

  Somlóvecse Község Önkormányzat alaptevékenységének 

kormányzati funkciók szerinti besorolása

	              011130
	Önkormányzatok és önkormányzati hivatalok jogalkotó és általános igazgatási tevékenysége

	013320
	Köztemető-fenntartás és-működtetés

	013350
	Az önkormányzati vagyonnal való gazdálkodás

	016010
	Országgyűlési, önkormányzati és európai parlamenti képviselőválasztásokhoz kapcsolódó tevékenység

	016020
	Országos és helyi népszavazással kapcsolatos tevékenység

	016080
	Kiemelt állami és önkormányzati rendezvények

	041231
	Rövid időtartamú közfoglalkoztatás

	041232
	Start-munka program- Téli közfoglalkoztatás

	041233
	Hosszabb időtartamú közfoglalkoztatás

	045160
	Közutak, hidak, alagutak üzemeltetése, fenntartása

	051030
	Nem veszélyes (települési) hulladék vegyes (ömlesztett)      begyűjtése, szállítása, átrakása

	052020
	Szennyvíz gyűjtése, tisztítása, elhelyezése

	064010
	Közvilágítás

	066010
	Zöldterület-kezelés

	066020
	Város-,községgazdálkodási egyéb szolgáltatások 

	072112
	Háziorvosi ügyeleti ellátás

	074031
	Család és nővédelmi egészségügyi gondozás

	076062
	Település-egészségügyi feladatok

	082044
	Könyvtári szolgáltatások

	091110 
	Óvodai nevelés, ellátás szakmai feladatai

	102050
	Az időskorúak társadalmi integrációját célzó programok

	104042
	Gyermekjóléti szolgáltatások

	106020
	Lakásfenntartással, lakhatással összefüggő ellátások

	107051
	Szociális étkeztetés

	107052
	Házi segítségnyújtás

	107054
	Családsegítés


